ועדת הכלכלה, כנסת 25, פרוטוקול מספר 128, 2023-05-30 00:00

דוד ביטן: נתחיל את הישיבה

דוד ביטן:  הנושא זה הצעות תקנות מקורות אנרגיה – יעילות אנרגטית מזערית לנורה חשמלית לתאורת פנים במבנים

דוד ביטן:       הכול זה ביטולים, נכון?     

ורד קירו-זילברמן: כן

דוד ביטן: מדובר על עשר תקנות?     

ורד קירו-זילברמן: נכון

דוד ביטן: אז לא נקריא את כולן, אבל זה הנושא

דוד ביטן:  בסדר? משרד האנרגיה ?     

רון אייפר: אנחנו נציג בחמש דקות את הרפורמה, ומה אנחנו באים לעשות פה בעניין ביטול התקנות

רון אייפר:      אנחנו, החטיבה לאנרגיה מקיימת במשרד האנרגיה, שאחראית על כל מה שקשור לאנרגיות מתחדשות, התייעלות באנרגיה וכדומה, ואנחנו גם ממונים על החוק מקורות אנרגיה

רון אייפר:  אנחנו באנו לדבר ספציפית על השוק של כל מוצרי החשמל בישראל

רון אייפר:  זה שוק מאוד משמעותי, בהיקף מכירות של 10 מיליארד שקלים בשנה

רון אייפר:  היום אנחנו באים להשלים את הרפורמה ביבוא מוצרי החשמל

רון אייפר:    הרפורמה אמרה את הדבר הבא: מה שטוב לאירופה – טוב לישראל

דוד ביטן: באה לדבר על תקינה?         

רון אייפר: נכון

רון אייפר:  כל הרגולציה של התקינה היא חלק מזה

רון אייפר:  לפי הרפורמה, כל מוצר שעומד ברגולציה האירופית יכול להיכנס לישראל במסלול של הצהרה – מסלול מהיר

רון אייפר:  לא צריך לעשות עוד בדיקות במעבדות בישראל

רון אייפר:  הרפורמה הזאת גם מאפשרת ייבוא מקביל, ובכך להגביר את התחרות, להגדיל את המגוון של המוצרים

רון אייפר:       כנגד זה שאנחנו עוברים למסלול של הצהרה אנחנו מגבירים את האכיפה בשווקים על ידי המפקחים של משרד האנרגיה

דוד ביטן: מה זה האכיפה בשווקים?     

רון אייפר: במסגרת הרפורמה אנחנו הכפלנו את יחידת האכיפה שלנו

רון אייפר:  יש לנו היום שישה מפקחים שבודקים באופן רנדומלי את הצהרות היבואנים שמוגשות דרך המערכת שלנו

רון אייפר:  אנחנו גם הולכים לשווקים ובודקים שהמוצרים שהוכנסו לישראל הם אכן המוצרים שהיבואן הצהיר עליהם

דוד ביטן: יש לכם שישה פקחים לעניין הזה?     

רון אייפר: יש לנו שישה פקחים לעניין הזה

דוד ביטן: ומה הם יעשו? יסתובבו?     

רון אייפר: הם כבר עושים

רון אייפר:  הרפורמה נכנסה לתוקף ב-1 בספטמבר - - -      

דוד ביטן: זה בחנויות או במחסנים?      

רון אייפר: גם וגם

רון אייפר:  זה גם אצל היבואנים, זה גם בחנויות

דוד ביטן: זאת אומרת – זו רפורמה של ביטול תקינה?     

רון אייפר: נכון

דוד ביטן: ביטול לא של תקינה, תקינה ישראלית

רון אייפר: אימוץ רגולציה אירופית

שבתי אלבוחר: זה לא מבטל תקינה

רון אייפר: זה לא ביטול התקינה

דוד ביטן: אז כל התקנות האלה של ביטולים – מה אתם מבטלים פה?     

רון אייפר: אנחנו מגדירים את זה "עולם חדש" ו-"עולם ישן"

רון אייפר:  העולם החדש זה אירופה, זו הרגולציה האירופית שאומצה החל מ-1 בספטמבר

רון אייפר:  "העולם הישן" זה התקנות שאנחנו באים לבטל עכשיו

רון אייפר:  תקנות שקבעו איך אפשר לייבא לפי הרגולציה הישראלית שכוללת - - -      

דוד ביטן: 	אז אתם מבטלים את הכול?     

רון אייפר: 	אנחנו מבטלים את הכול

דוד ביטן: ומה קורה אם אתה מייבא מיפן?     

רון אייפר: אם אתה מייבא מיפן – ככל הנראה יש לך רגולציה אירופית - - -      

דוד ביטן: זאת אומרת, גם אם המוצר לא מאירופה – הרגולציה האירופית קובעת לגביו?     

רון אייפר: נכון

רון אייפר:  ככל שהמוצר שלך הגיע מסין, מיפן, מקוריאה, מכל מקום על גבי הגלובוס, והוא עומד ברגולציה האירופית – הוא יכול להיכנס לישראל

רון אייפר:       למעשה אנחנו נמצאים עכשיו בתקופת ביניים, שיש גם את "העולם הישן" – שזו הרגולציה הישראלית, וגם את "העולם החדש" – שזה הרגולציה האירופית

רון אייפר:  אפשרנו את תקופת הביניים הזאת כדי לאפשר ליבואנים להסתדר, לגמור להביא את הסחורות שלהם - - -     

דוד ביטן: 	עכשיו בוא תסביר לי, אני רוצה להבין: אתה לא משרד האוצר, ולא הכלכלה

דוד ביטן:  יש פה משרד האוצר וכלכלה? יש

דוד ביטן:  קודם כל – אני בעד ביטול התקינה ואימוץ

דוד ביטן:  אין ויכוח

דוד ביטן:  אבל מי אמר שזה מוריד את המחיר? אולי זאת הקלה שאנחנו נותנים ליבואנים וזהו?                  

רון אייפר: הרפורמה הזאת עוזרת להילחם ביוקר המחיה בכמה דברים

רון אייפר:  אחד – יש פה פישוט של תהליכי יבוא

רון אייפר:  אם עד עכשיו היבואן היה צריך ללכת להביא אב טיפוס למעבדה כזו או אחרת, למכון התקנים, ואחרי זה לבדוק - - -      

דוד ביטן: לא, אין ויכוח – זה מקטין לו את ההוצאות

דוד ביטן:  אין ויכוח

רון אייפר: זה מקטין לו את ההוצאות - - -      

דוד ביטן: מי אמר שזה יושת על האזרח?     

רון אייפר: שנייה, רגע, על זה כבר יגיב אגף התקציבים - - -     

דוד ביטן: איך אתם דואגים לזה? חכה רגע

דוד ביטן:  תמתין

דוד ביטן:  כשזה ביטול מכסים – ברור שהוא יעשה את זה, אין לו ברירה

דוד ביטן:  אבל אף אחד לא יכול לבדוק כמותית ותקציבית את העניין הזה

דוד ביטן:  אז איך אתם דואגים שהיבואנים יעשו את זה לטובת האזרח ולא לטובתם?     

מיכה גולדמן: אין דרך חד-משמעית שאני יכול להגיד לו: אתה צריך בהכרח להוריד את המחיר

דוד ביטן: לא, ברור, אבל - - -      

מיכה גולדמן: יש איזושהי גמישות בדרך כלל בין איזושהי הקלה שעושים לצורך הדוגמא פה ברגולציה, ביבוא

מיכה גולדמן:  זה אמור להתחלק באיזשהו אופן בין היבואן לבין מחיר הקצה לצרכן

דוד ביטן: את זה הבנתי

דוד ביטן:  אבל אתה סומך על השכל הישר שלו, נכון?      

מיכה גולדמן: בדרך כלל, כאשר יש איזושהי הקלה – זה אמור בקצה להתגלגל גם לצרכן, ופה יש הקלה משמעותית

דוד ביטן: כמה הקלה יש פה לדעתכם? באחוזים

מיכה גולדמן: מה הכוונה?      

דוד ביטן: אם עכשיו אין לו את הרגולציה הזאת – בכמה המחיר יורד מבחינתו? אחרי ההוצאות

רון אייפר: ההערכות שהיו בנוגע לכל הרפורמה ביבוא דיברו על הוזלת עלויות היבוא עצמן עד 10%

דוד ביטן: שזה מוריד לו 10%?     

רון אייפר: מעלויות היבוא

דוד ביטן: נו, אז המחיר צריך לרדת לפחות ב-10%-5%

דוד ביטן:  תראו, אני אגיד לכם מה

דוד ביטן:  אני רוצה שתהיה פה התחייבות שלכם, שאומרת שאם הצרכן לא ייהנה מזה – אתם תחזירו את התקן הישן

דוד ביטן:  אני לא מוכן בשום פנים ואופן לעשות סיסמאות

דוד ביטן:  ברור שזה מועיל, וטוב, וחשוב

דוד ביטן:  אבל אני רוצה שזה יבוא גם לטובת הצרכן

דוד ביטן:  אם היבואן לא יעשה את זה, אז נחזיר את זה למה שהיה קודם ונעמיס עליו את ההוצאות שוב פעם

דוד ביטן:  אני רוצה איזה שוט בעניין הזה

שבתי אלבוחר: לפי התקנות שאנחנו עומדים לבטל, מישהו שרוצה לייבא מכשיר חשמלי – לדוגמה מדיח כלים או מכונת כביסה – אז קודם כל הוא צריך להביא את זה לבדיקה במכון - -      

דוד ביטן: כן, אני מבין, אני בעד זה

דוד ביטן:  אתה לא צריך להסביר לי את זה

שבתי אלבוחר: - - ויש לדבר הזה עלות

שבתי אלבוחר:  ואנחנו מסירים את העלות הזאת

דוד ביטן: הכול טוב ויפה

דוד ביטן:  אני בעד זה

דוד ביטן:  אין ויכוח

דוד ביטן:  אבל אני רוצה שוט כלפי היבואן, שיידע שהוא חייב להוריד את המחיר

דוד ביטן:  מה זאת אומרת? מבחינתי – שיישאר התקן הישראלי

דוד ביטן:  מה הבעיה? אי-אפשר לדבר בסיסמאות ש-"הדברים האלה יפחיתו את המחירים" – אם זה לא בא לידי ביטוי

דוד ביטן:  אנחנו יודעים מה זה "הישראלי": הוא ייקח את ההוזלה לטובתו, ולא בטוח שהוא יוריד את המחיר לצרכן

דוד ביטן:       עידית, תרשמי: עוד חצי שנה ישיבת מעקב בעניין הזה, אחרי שיבדקו האם זה השפיע על המחיר

דוד ביטן:  אני אומר לכם: אם זה לא ישפיע על המחיר – אני אבקש מכם שינוי בחשיבה, שתחזירו את התקנות הישנות

דוד ביטן:  פשוט מאוד

רון אייפר: אין בעיה לעשות ישיבת מעקב

רון אייפר:  ככל שיהיו לנו אינדיקציות על מחירים אנחנו נציג אותם

רון אייפר:  אני כן רוצה להגיד עוד משהו, ספציפית על הרפורמה

רון אייפר:  הרפורמה הזאת כללה הרבה מוצרים

רון אייפר:  במוצרי חשמל יש לה עוד יתרון גדול מבחינה צרכנית

רון אייפר:  מוצרי חשמל שאנחנו מביאים מאירופה הם מוצרים יעילים יותר באנרגיה - -       

דוד ביטן: מצוין

דוד ביטן:  אתה אומר שיש לה שתי מטרות – על הכיפאק

רון אייפר: - - ופה חשוב להגיד שיש פה היבט של יוקר מחיה

רון אייפר:  לפי תחשיבים שאנחנו עשינו - -      

דוד ביטן: חוסך בחשמל

דוד ביטן:  טוב מאוד

רון אייפר: - - החיסכון בחשמל יכול להגיע ל-350 ש"ח - - -      

דוד ביטן: אז אתה אומר שגם אם המחיר לא יירד, זה עדיין טוב מאוד כי זה מפחית לנו את החשמל? זה לא - - -      

רון אייפר: אנחנו רוצים גם וגם: גם לחסוך בעלות של מוצרי החשמל, וגם להוריד את חשבון החשמל של האזרחים ב-350 ש"ח לשנה

דוד ביטן: אבל אני לא יודע מה זה מוריד, כי גם היום מייבאים את המוצרים לא מאירופה

דוד ביטן:  רק המוצרים שהם מאירופה מורידים את החשמל, לא?     

רון אייפר: כן, ואני אסביר למה

דוד ביטן: היום גם מייבאים, עם התקן הישראלי, את אותם מוצרים

דוד ביטן:  מכניסים אותם לחשמל וזה יורד מהחשמל

רון אייפר: זה לא בדיוק אותם מוצרים

דוד ביטן: למה לא?     

רון אייפר: אני אסביר

רון אייפר:  הרגולציה הישראלית היא פחות מחמירה מהרגולציה האירופית

רון אייפר:  זאת אומרת, מוצר שהוא בדירוג A ישראלי לפי אירופה יקבל דירוג נמוך יותר

רון אייפר:  ולכן אנחנו עוברים לעולם שלם של תוויות ודירוגים, שהוא מחמיר יותר, והוא דוחף את הצרכנים לקנות מוצרים יעילים יותר באנרגיה

רון אייפר:       ולכן, לדבר הזה יש השפעה לא רק על חשבון החשמל של כל אזרח, אלא גם מבחינה משקית, וחשוב להבין את זה - - -      

דוד ביטן: תרשמי שיהיה מעקב אחר המחירים

דוד ביטן:  אני לא מוותר על זה

רון אייפר: אין בעיה

רון אייפר:  אני לא בורח מזה

דוד ביטן: תקשיב, אנחנו לא נעשה פעולות שבסוף מי שירוויח מזה זה אותו יבואן, זה הכול

דוד ביטן:  עם כל הכבוד

דוד ביטן:  אני לא יכול להכריח את היבואן להוריד את המחיר

דוד ביטן:  אני לא יכול להכריח אותו, נכון? המחיר הוא לא בפיקוח

דוד ביטן:  אז אנחנו מייעלים, משנים את התקנים, עושים את הכול, על מנת שליבואן יהיה טוב

דוד ביטן:  אבל הוא גם צריך לתת את ה-"טוב" הזה לאזרח, ולא רק לעצמו, זה הכול

דוד ביטן:  אז אני רוצה לעקוב שזה מה שקורה

דוד ביטן:  מה לא בסדר בזה?     

רון אייפר: אין בעיה

רון אייפר:  אני רק אגיד שמלבד היתרונות לצרכן יש פה גם יתרון משקי

דוד ביטן: מצוין

דוד ביטן:  אני אמרתי – אני בעד זה

רון אייפר:  בסדר, אני רק רציתי להגיד את זה כי אנחנו נמצאים אצלך בוועדה גם בנושאים אחרים, כגון בעיות במשק החשמל

רון אייפר:  החיסכון שהרפורמה הזאת - - -      

דוד ביטן: אז קודם כל – אני מודה למשרד האנרגיה ולשר האנרגיה על כך שהוא הריץ את זה מהר

דוד ביטן:  זה טוב לצרכן

דוד ביטן:  אבל אני רוצה לוודא שבאמת המחירים יירדו, זה הכול

דוד ביטן:  יש לנו מחלוקת בעניין הזה?     

רון אייפר: לא, אין לנו מחלוקת

רון אייפר:  היו"ר, אנחנו רק אומרים שרוצים להראות עוד יתרונות של הרפורמה

דוד ביטן: מצוין

דוד ביטן:  טוב שהפנית את תשומת ליבנו

דוד ביטן:  עוד מישהו רוצה להגיד משהו?      

רון אייפר: שנייה, אפשר עוד רגע אחד? אנחנו רוצים להראות שניים-שלושה שקפים במצגת שלנו

רון אייפר:       הרפורמה נכנסה לתוקף לפני למעלה מחצי שנה, ב-1 בספטמבר

רון אייפר:  יש לנו כבר אינדיקציות שהרפורמה – שחוקקה פה, בוועדה – מצליחה

רון אייפר:  האישורים היו לוקחים עשרות ימים והם עברו לחמש שניות, זה הזמן שלוקח ליבואנים להגיש;     אנחנו יכולים לראות שכל חודש יש יותר ויותר מוצרים שנכנסים במסלול הזה

רון אייפר:  כמות היבואנים שמשתמשים במסלול של הצהרה – עולה כל חודש

רון אייפר:  יש לנו כבר 40 יבואנים כאלה; הרפורמה נוגעת לכל מוצרי החשמל, במצגת שלנו תוכלו לראות את הפילוח בנוגע לכל מיני מוצרים, לאלקטרוניקה, דבר שנוגע לכל אזרח;      אפשר לראות את האכיפה שביקשת לראות

רון אייפר:  אנחנו כבר עשינו מעל ל-150 בדיקות של היבוא, זאת אומרת שאנחנו בודקים 20%, ועד היום עשינו כבר 10% - - -       

דוד ביטן: מה התוצאות אם אתה מגלה שההצהרה לא נכונה?      

רון אייפר: אני פותח בתהליך אכיפה

דוד ביטן: שמה זה אומר? קנס?     

רון אייפר: כן

רון אייפר:  זה מגיע עד לכדי עיצום כספי שהממונה – במקרה הזה אני – יכול להטיל על היבואן

דוד ביטן: כמה? מה הסכומים?         

יניב גיאת: 80,000 ש"ח תלוי בסוג העבירה, בסוג ההפרה - - -      

דוד ביטן: אם הוא מה? עשה טעות בהצהרה שלו?     

יניב גיאת: מסמכים לא נכונים, או שלא הגיש מסמכים וכד'

יניב גיאת:  בהתאם למה שכתוב בחוק

דוד ביטן: אבל אתה עושה את זה חד פעמי? אתה לא עושה את זה על כל המוצרים שהוא ייבא?      

יניב גיאת: - - -      

דוד ביטן: על כל מוצר אתה יכול להטיל עליו 80,000 ש"ח?      

יניב גיאת: נכון, כן

דוד ביטן: אוקיי, הבנתי

רון אייפר: אנחנו מבקשים לבטל את התקנות של "העולם הישן"

רון אייפר:  בנוגע לכל מוצרי החשמל אנחנו מבקשים ש-30 יום לאחר הפרסום ברשומות כבר לא יהיה אפשר לייבא או לייצר מוצרי חשמל לישראל

רון אייפר:  אבל אנחנו כן נותנים – לבקשת היבואנים – עוד שנה מפרסום הרשומות, עוד זמן לשווק

דוד ביטן: את הישנים?     

רון אייפר: את הישנים

רון אייפר:  כל מה שאנחנו מדברים עכשיו – זה על הישנים

דוד ביטן: זה בגלל הנושא של הפחתת האנרגיה?      

רון אייפר: לא, אני רוצה לתת ליבואנים זמן

רון אייפר:  אם הוא כבר ייבא ויש לו במחסנים, אז לתת לו עוד שנה כדי לגמור את הסחורה

דוד ביטן: אבל מה שהוא ייבא – עבר את התקן הישראלי, לא?      

רון אייפר: נכון

דוד ביטן: אז אין בעיה

דוד ביטן:  יש לו תקן, מה הבעיה?     

רון אייפר: לא, זה לא תקן

רון אייפר:  זו – רגולציה

רון אייפר:  התקנות עכשיו לא נוגעות לתקן, התקן נשאר

רון אייפר:  הרגולציה קובעת למי מותר לייבא, למי מותר לייצר - - -      

דוד ביטן: אבל הוא כבר ייבא, זה נמצא אצלו

רון אייפר: נכון, ולכן אני אומר: יהיה מותר לייבא את כל המוצרים 30 יום אחרי הכניסה לרשומות

רון אייפר:  עד אז –אי-אפשר, ומאז כבר אי-אפשר יהיה לייבא או לייצר

רון אייפר:  ואחרי זה יהיה לו עוד שנה לשווק

דוד ביטן: בסדר

דוד ביטן:  אוקיי

רון אייפר: בנוגע למזגנים

רון אייפר:  בגלל שמזגנים מיני-מרכזיים זה מוצר החשמל היחיד שמיוצר בישראל, ובגלל שצריכות להיות לו אסדרות הנוגעות למזגנים, אנחנו נותנים עוד שנה למזגנים

רון אייפר:       ההצעה שלנו בתקנות היא שלגבי המזגנים "העולם הישן" – הרגולציה הישראלית תהיה קיימת עוד שנה – ולא עוד 30 יום – ורק אחרי השנה הזאת תהיה עוד שנה שבה אי-אפשר יהיה לשווק

דוד ביטן: אבל זה ייצור ישראלי

רון אייפר: נכון

דוד ביטן: אז לפי איזה תקן הוא צריך לעשות?      

רון אייפר: לפי האירופי

דוד ביטן: הוא עדיין יצטרך לייצר לפי האירופי?      

רון אייפר: נכון, זה מה שקבע החוק

דוד ביטן: ולחברות אין בעיה עם העניין הזה?      

רון אייפר: הן צריכות להיערך לזה

רון אייפר:  הן כבר יוצאות עם קמפיינים למוצרים שהן כבר נערכות לזה

רון אייפר:  חלק מהחברות כבר משווקות שהן עומדות בתקן האירופי

רון אייפר:  נותנים להן יותר זמן

דוד ביטן: זה הטורנדו הזה בטלוויזיה?     

רון אייפר: יש פה גם נציג שלהם, הוא יכול לדבר

רון אייפר:  אבל לפי החקיקה הראשית שחוקקה פה במסגרת הרפורמה – גם היצרנים הישראלים יצטרכו לעמוד ברגולציה האירופית

דוד ביטן: בסדר

דוד ביטן:  מישהו רוצה להגיד משהו?      

דני וקנין: לעניין של המזגנים – הדרישה הזאת, בגלל שיש פה הצטלבות של רגולציות, קצת מונעת להתקדם בקצב הראוי, ואני אסביר

דני וקנין:  המשרד להגנת הסביבה חתם על אמנת קיגאלי מונטריאול לצמצום פליטות גזי חממה, והתחילו לצמצם את השימוש בגז מזגנים R410, אבל עדיין לא התירו, נכון לעת הזאת, את השימוש בגז היעיל, הירוק, שיאפשר לנו לייבא את המזגנים בתקינה האירופית

דני וקנין:       היום באירופה מוכרים רק מזגנים עם R32, ורק אינוורטרים

דני וקנין:  אני מקווה מאוד שהרגולציה באמת תתקדם ויהיה מותר להשתמש בגז החדש, הירוק יותר

דני וקנין:  עד אז אנחנו מפתחים כרגע את המוצרים בתקינה האירופית בגז הישן, ואחרי זה נפתח אותו שוב פעם, בגז החדש

דני וקנין:       לעניין התחרות ומה שאמרת קודם - - -      

דוד ביטן: רגע, אני רוצה להבין: שנה לא מספיקה לכם? אתם רוצים יותר?         

דני וקנין: לא, מספיקה

דני וקנין:  אנחנו בסדר עם זה

דני וקנין:  רק רציתי להסביר למה יש החרגה לעולם המזגנים

דני וקנין:  יש פיתוח

דוד ביטן: את זה הבנו

דוד ביטן:  אתם מייצרים מקומיים, הסבירו לי את זה

דוד ביטן:  מה לגבי המחיר?      

דני וקנין: לגבי המחיר – שמעת מקודם, אז בעצם כל הרעיון הוא - - -      

דוד ביטן: הבנתי

דוד ביטן:  השאלה אם היבואנים יורידו את המחיר?      

דני וקנין: בגלל שהתחרות תעלה, כפי הנראה, ויותר יבואנים ילכו לתהליך שהוא קל יותר, התפיסה היא שהעלאת התחרות תביא להורדת מחירים

דני וקנין:  זו התפיסה

דוד ביטן: בסדר, אני רק רוצה לבדוק שזה אכן יתבצע בפועל

דוד ביטן:  גם לגבי רפורמת הקורנפלקס הגדולה שעשו לפני כמה שנים, ביקשנו לבדוק מה-ממ"מ מה יצא ממנה

דוד ביטן:  זו לא חוכמה לעשות רפורמות שבסוף לא יוצא מהן כלום

שלי טל מירון: עכשיו ביקשתם?     

דוד ביטן: 	לא, לפני חודש ומשהו

שלי טל מירון: ויש כבר?     

דוד ביטן: עוד מעט אנחנו נקבל

דוד ביטן:  עובדים על זה

דוד ביטן:  מעניין אותי לראות אם זה עשה משהו או שזו רק מכבסת מילים

דני וקנין: במילה אחת: לעניין המזגנים, יש היום - - -      

דוד ביטן: מה המחיר כשאתם מייצרים? – תדיראן, טורנדו, אלקטרה, אני לא יודע מי

דני וקנין: תדיראן ואלקטרה מייצרים, כן

דוד ביטן: טורנדו מייבאים? אז הם לא הבעיה

דוד ביטן:  מי שמייצר – זה אלקטרה ותדיראן?      

דני וקנין: נכון

דוד ביטן: המחיר שלכם גם יירד בעקבות שינוי הרגולציה?      

דני וקנין: המחיר שלנו לא בהכרח יירד, ואני אסביר למה

דני וקנין:  זה עניין של תחרות, ואנחנו נראה מה יקרה

דני וקנין:  בעולם הקיים היום אפשר למכור מזגנים שהם on/off

דני וקנין:  זה מזגנים פשוטים וזולים

דני וקנין:  המעבר לתקינה האירופית ישפר את היעילות של המזגנים, אבל כולם יהפכו להיות אינוורטרים

דני וקנין:  מזגני אינוורטר תמיד יותר יקרים, גם במחירי השוק של היום

דני וקנין:       כרגע יש מגמה של תחרות, ואתה כבר רואה בפרסומות: "on/off במחיר של אינוורטר"

דני וקנין:  זאת המגמה

דני וקנין:  המגמה היא ללחוץ על מחירים כלפי מטה ולהתחיל למכור את האינוורטרים

דוד ביטן: אז למה אתם לא עושים את זה?     

דני וקנין: אנחנו גם נצטרך להתמודד עם התחרות הזאת, זה בדיוק מה שאני אומר

דני וקנין:  השוק יביא אותנו לשם, לשחוק את המחיר ולרוץ על התחרות

דוד ביטן: זה לא קשור לתקינה הזאת?     

דני וקנין: זה לא קשור לתקינה, זה קשור לעוצמת התחרות

דוד ביטן: הבנתי

דוד ביטן:  אני אמרתי לכם – אנחנו בעד העניין הזה, כמובן

דוד ביטן:  אין ויכוח

דוד ביטן:  אבל אני רוצה בעוד חצי שנה לבדוק שהפחתת הרגולציה באמת עזרה

דוד ביטן:  הם טוענים שזה מוריד את העלות ב-10%

שלי טל מירון: מי טוען?     

דוד ביטן: המשרדים

דוד ביטן:  אז אם זה מוריד עלות, אני רוצה לראות איך זה בא לידי ביטוי במחיר

שלי טל מירון: 	 אוקיי

דוד ביטן: אמרנו שנעשה ישיבה בעוד חצי שנה בעניין הזה, אחרי שיביאו לנו נתונים, ואם לא – אין לי בעיה להחזיר חזרה, שיעבדו קשה, לפי התקינה הישראלית

דוד ביטן:  חייבת להיות סנקציה

דוד ביטן:  אי-אפשר שהכול יהיה לטובת הספקים והיבואנים

דוד ביטן:       אתם תבהירו ליבואנים, תגידו להם שוועדת הכלכלה אומרת – זה לא איום, אבל זה כמו איום –שאם המחיר לא יזלוג לצרכן, אנחנו יכולים להשתגע ולהחזיר להם את הרגולציה שהייתה

מיכה גולדמן: חשוב גם לציין שזה אמור להביא גם שחקנים חדשים לשוק - - -      

דוד ביטן: את זה הבנתי

דוד ביטן:  זו התחרות

מיכה גולדמן: כן

מיכה גולדמן:  כלומר, בסופו של דבר יש אולי היום שחקנים שהם לא - - -     

דוד ביטן: אז המחיר צריך לרדת ביותר מ-10%

דוד ביטן:  10% הורדנו ברגולציה, ועכשיו גם התחרות תוריד לנו עוד 15%

מיכה גולדמן: זאת התקווה של כולם, אבל - - -      

דוד ביטן: בסדר, הבנו, חוץ ממזגנים

דוד ביטן:  עד שלא יעברו לדור החדש – זה לא יהיה

רון אייפר: היבואנים נמצאים מולך

צביקה גושן: כן, שלום

צביקה גושן:  אני מאיגוד לשכות המסחר

צביקה גושן:  אני מנהל את חטיבת החשמל והאלקטרוניקה

דוד ביטן: אז אתה יכול להבטיח לנו שהמחיר יירד?     

צביקה גושן: אני בוודאי לא יכול להבטיח, משום שאנחנו לא מתעסקים כלל ועיקר במחירים, אלא רק ברציונל

צביקה גושן:  הרציונל הוא בהחלט כזה שאנחנו מצפים - - -     

דוד ביטן: הבנו את הרציונל

דוד ביטן:  השאלה אם זה יבוא גם לצרכן או רק אליכם לכיס?     

צביקה גושן: אני בוודאי לא יכול להתחייב בשם היבואנים

דוד ביטן: ברור שלא

דוד ביטן:  אבל זה מה שאנחנו אומרים: אנחנו עושים דברים על מנת שהמחירים יירדו

דוד ביטן:  לא בשביל דברים אחרים

צביקה גושן: בוודאי

דוד ביטן: הכול טוב ויפה

דוד ביטן:  אם אתה צריך ללכת לתקן ישראלי ולא אירופי, וזה טוב לך, לצרכן זה לא משנה כמה זמן לוקח להעביר את התקן

צביקה גושן: זה נכון

דוד ביטן: אז אני רוצה לדעת שזה באמת מוריד את המחיר

צביקה גושן: זה לא בידינו

דוד ביטן: אתה לא מוכן להתחייב לזה?      

צביקה גושן: זה לא בסמכותי - - -       

דוד ביטן: ברור שאתה תהיה בעד הרפורמה

דוד ביטן:  זה לטובתך

צביקה גושן: אז בוא אני אגיד בדיוק

צביקה גושן:  אנחנו בהחלט בעד הרפורמה

צביקה גושן:  ביחס למה שעולה כרגע בטיוטת התקנות, אנחנו חייבים לציין שלאורך התקופה האחרונה היינו בשיג ושיח עם משרד האנרגיה

צביקה גושן:  מבחינתנו הרפורמה הזאת היא סבירה, זה לא מה שביקשנו לאורך הדרך

דוד ביטן: מה ביקשתם?     

צביקה גושן: אנחנו חשבנו שיהיה נכון להתקבע על תקופות מעבר ארוכות יותר, כאלה שיסתיימו בפברואר 2025

צביקה גושן:  ועד אז, היבואנים יוכלו למכור ולשווק את מלאי המוצרים שיובאו לארץ כדין

דוד ביטן: למה? יש מלאי? אתה מדבר על שנה וחצי

צביקה גושן: כי הצטברו הרבה מאוד מלאים, במיוחד בתקופת הקורונה שאז היו ביקושים מאוד מאוד גבוהים למוצרי חשמל

צביקה גושן:  אבל יחד עם זאת, כמו שאמרתי, אנחנו תומכים בתקנות כפי שהן מונחות כרגע על שולחן הוועדה

דוד ביטן: ברור

צביקה גושן: הן סבירות

צביקה גושן:  לא כאלה רצינו, כי שאפנו לתקופות קצת יותר ארוכות, אבל בהחלט אפשר להתמודד עם זה

דוד ביטן: אם אתה תבוא לפה ותבטיח לי שהמחיר יירד ב-10% – אני אתן לך תקופה יותר ארוכה

דוד ביטן:  אוקיי?     

צביקה גושן: אוקיי

צביקה גושן:  אנחנו רצינו להעלות נושא שנדרשים בו, לטעמנו, כמה שינויים לשוניים בניסוח של התקנות

דוד ביטן: כשנקריא – אז תגיד מה השינויים שאתה רוצה

דוד ביטן:       אפשר לקרוא?      

שבתי אלבוחר: תקנות מקורות אנרגיה (יעילות אנרגטית מזערית לנורה חשמלית לתאורת פנים במבנים) (נורות פלואורניות) (ביטול), התשפ"ג-2023     

צביקה גושן: כאן ההערה שלי

דוד ביטן: רגע,  זאת הערה שתופסת לגבי כל התיקונים?     

צביקה גושן: כן

צביקה גושן:  סעיף 2 – אנחנו חושבים שכדי להימנע מדו-משמעות או מתלת-משמעות, וכדי שהדברים יהיו ברורים וחד משמעיים, יש להשתמש במונחים: במקום "לעניין יצרן או יבואן" – "לעניין ייצוא או ייבוא"; ובמקום "ולעניין מוכר או משווק" – "לעניין מכירה או שיווק"

צביקה גושן:       ככה הדברים יהיו ברורים

צביקה גושן:  צריך להשתמש בפעולה שנדרשת מהמוכר – היבואן, המשווק – ולא במילה כללית, שם עצם – מוכר, משווק, יצרן, יבואן

רון אייפר: אנחנו קיבלנו את הפנייה הזאת ודנו בנושא

רון אייפר:  הכוונה היא מה שצביקה אומר: להתייחס לשם הפעולה, למכירה או לייבוא או לייצור

רון אייפר:  אבל בחרנו להישאר עם האדם –היצרן או המוכר – כי זה לשון החוק ויש הגדרה מפורשת בחוק מקורות אנרגיה למונחים מהו יצרן ומהו מוכר

רון אייפר:      ולכן אנחנו חושבים שיותר נכון מבחינה סגנונית ומשפטית להיצמד להגדרות הללו

רון אייפר:  אבל הכוונה, צביקה, היא מה שאתה אומר – ואני אומר את זה פה לפרוטוקול – הכוונה היא לפעולת המכירה, לפעולת הייצור, לפעולת השיווק וכדומה, ולכן - - -      

דוד ביטן: אנחנו נצטרך לתקן את החוק המקורי, וזה תהליך

צביקה גושן: לא בהכרח

צביקה גושן:  השורש הוא אותו שורש

צביקה גושן:  כל בר דעת שיקרא בתקנות, יידע לפנות לחוק ולמצוא את ההגדרות

דוד ביטן: מה את אומרת?     

ורד קירו-זילברמן: אני מבינה את העמדה של משרד האנרגיה, כי זה צריך גם לעמוד בקנה אחד עם לשון התקנות שמבוטלות ולא ליצור פה איזושהי הבחנה וחוסר בהירות

ורד קירו-זילברמן:  התקנות מדברות על יבואן, יצרן, מי שמייבא

ורד קירו-זילברמן:       אני חושבת שאם יש התחייבות כזו לפרוטוקול של משרד האנרגיה, אז אני לא חושבת שצריכה להיות בעיה

צביקה גושן: אוקיי, אני מקבל את זה

צביקה גושן:  בסדר

דוד ביטן: אוקיי, תמשיכו לקרוא

שבתי אלבוחר: תקנות מקורות אנרגיה (התייעלות אנרגטית ומידע על צריכת אנרגיה של מכשירי קירור), התשפ"ג-2023     

דוד ביטן: אומרים לי פה שצריך להצביע על כל תקנה – כי זה המון ביטולים

ורד קירו-זילברמן: יש פה עשרה ביטולים - -      

קריאה: הנוסח פה זה נוסח נכון?     

דוד ביטן: כן, הכול אותו דבר

קריאה: מאוד דומים, כי זה מבטל תקנות קיימות

שבתי אלבוחר: למעט המזגנים - - -      

דוד ביטן: מבטלים את התקן הישראלי ועוברים לתקן האירופי

ורד קירו-זילברמן: מה הקראת ראשון?     

שבתי אלבוחר: נורות

קריאה: נורות פלואורניות

ורד קירו-זילברמן: תקנות מקורות אנרגיה (יעילות אנרגטית מזערית לנורה חשמלית לתאורת פנים במבנים) (נורות פלואורניות) (ביטול), התשפ"ג-2023

דוד ביטן: מי בעד?          

דוד ביטן: אושר

דוד ביטן: פה אחד

דוד ביטן:  בוטל

דוד ביטן:       את השני הקראת גם

דוד ביטן:  אז מי בעד הביטול?       

דוד ביטן: אושר

דוד ביטן: פה אחד

דוד ביטן:       עכשיו תקרא את השלישי בבקשה

שבתי אלבוחר: תקנות מקורות אנרגיה (הספק חשמלי מרבי למקלט טלוויזיה) (ביטול), התשפ"ג-2023     

דוד ביטן: מי בעד הביטול?      

דוד ביטן: אושר

דוד ביטן: פה אחד

שבתי אלבוחר: תקנות מקורות אנרגיה )הספק חשמלי מרבי במצב המתנה למכשירים חשמליים ביתיים ומשרדיים ( (ביטול), התשפ"ג-2023     

דוד ביטן: מי בעד?          

דוד ביטן: אושר

דוד ביטן: פה אחד

שבתי אלבוחר: תקנות מקורות אנרגיה (צריכת אנרגיה מרבית למכשיר חשמל ביתי) (ביטול), התשפ"ג-2023     

דוד ביטן: מי בעד?          

דוד ביטן: אושר

דוד ביטן: אושר פה אחד

שבתי אלבוחר: תקנות מקורות אנרגיה (נצילות אנרגיה של מנועי השראה חשמליים) (ביטול), התשפ"ג-2023     

דוד ביטן: מי בעד?          

דוד ביטן: אושר

דוד ביטן: אושר פה אחד

שבתי אלבוחר: תקנות מקורות אנרגיה (מדד יעילות מזערית לנטל לנורה פלואורנית) (ביטול), התשפ"ג-2023     

דוד ביטן: מי בעד?          

דוד ביטן: אושר

דוד ביטן: פה אחד

דוד ביטן:  אושר

שבתי אלבוחר: תקנות מקורות אנרגיה (יעילות אנרגטית מזערית לנורה חשמלית לתאורת פנים במבנים) (ביטול), התשפ"ג-2023     

דוד ביטן: מי בעד?          

דוד ביטן: אושר

דוד ביטן: אושר פה אחד

שבתי אלבוחר: תקנות מקורות אנרגיה )הספק חשמלי מרבי במצב המתנה פעיל של ממיר אפיקים ספרתי לקליטת שידורי טלוויזיה( (ביטול), התשפ"ג-2023     

דוד ביטן: מי בעד?          

דוד ביטן: אושר

דוד ביטן: פה אחד

דוד ביטן:  אושר

שבתי אלבוחר: האחרון

דוד ביטן: רגע, לפני שאתה עובר לתיקון האחרון

דוד ביטן:  אני רוצה לומר לכם תודה – גם למשרד האנרגיה, גם למשרד האוצר וגם למשרד הכלכלה – על יישום המדיניות של שחרור הרגולציה הקיימת היום

דוד ביטן:  זאת רפורמה שמפחיתה את המחירים, או שיש סיכוי שהיא תפחית, וחבל שלא עשו את זה לפני זה

דוד ביטן:  אז קודם כול – כל הכבוד

דוד ביטן:  הסיכוי להפחתה של 10% זה דבר חשוב, וזה מוכיח שלא צריך הרבה תיקוני חקיקה כדי לעשות את זה

דוד ביטן:  אז אני מודה למשרדים

דוד ביטן:  אני מבין שכמובן גם היבואנים והיצרנים רוצים את זה

דוד ביטן:  אנחנו רק נבדוק שזה באמת משפיע

דוד ביטן:  אני מודה גם לשר האנרגיה, שהוא חבר שלי, שהביא את זה יחד אתכם

דוד ביטן:      עכשיו תקרא את האחרון

שבתי אלבוחר: תקנות מקורות אנרגיה (יעילות אנרגטית, סימון אנרגטי ודירוג אנרגטי במזגנים) (ביטול), התשפ"ג-2023     

דוד ביטן: זהו? אחרון?          

שבתי אלבוחר: סיימנו

שבתי אלבוחר:  תודה על ההקשבה

דוד ביטן: מי בעד?          

דוד ביטן: אושר

דוד ביטן: אושר פה אחד